Cabḥa seg wasmi meẓẓiyet tebɣa ad tt-kemmel almud-ines, ad taweḍ ɣer yiswiren imeqranen akken ad d-teffeɣ d taselmadt “ ttxayaleɣ iman-iw d taselmadt am yiselmaden-iw ttḥulfuɣ i yiman-iw d tayeḍ...”42; tesarem aṭas ad tesɛu tawacult iseḥan dge-s ad ttaf leḥnana d leḥmala leqder ad ilin akk iɛeggalen-is, deg-s ad tilli lehna d talwit “ d lbenna ur tesɛi ara tamtilt, ladɣa mi ara zzin yiɛeggalen n twacult ɣef yiwen n uḍebsi, i tikelt tamezwarut di tudert-iw iyi-tecrek tgella nekk d twacult s lekmalis...”43. Cabḥa tebɣa ad d-tesɛu llufan-is ad as-tefk leḥnana d leḥmala ad t-tḥader, thegga-d ula d isem ama d aqcic, ama d taqcict, tarna-as-d ula d alluc swayes ara yetturar.Ɣas akken Cabḥa meqqret di laɛmar mazal tebɣa lukan ad yuɣal zman ɣer deffir akken ad tuɣal s aɣerbaz “A wi -iyi-d -yerran zemreɣ ad uɣaleɣ ɣer uɣarbaz akken ad issineɣ ad ɣreɣ, ad aruɣ !”44.